Gailiūnai (Molėtai)

Gailiūnai – kaimas Molėtų rajono savivaldybėje, 1 km į šiaurės rytus nuo Žalvarių, prie kelio . Stovi sentikių Gailiūnų Švč. Dievo Motinos Dangun ėmimo cerkvė (nuo 1918 metų), kapinės (nuo XIX a. pabaigos). Šalia teka Grabuosta.

Istorija 

Gailiūnai minimi 1655 m. Videniškių bažnyčios krikšto metrikų knygoje. Tada ten Jurgis Gailiūnas, Kristupas Staškūnėlis. Vardas Lozoriai ten pat minimas 1653 m. Abu vardai kilę iš asmenvardžių. Kadangi nuo XVII a. vartojami abu vardai, manytina, kad buvo du vienas prie kito du kaimai, turėję skirtingus vardus, panašiai kaip Paąžuoliai arba Klobiniai Alantos seniūnijoje. 1704 m. Molėtų bažnyčios krikšto metrikų knygoje kaimas užrašytas dviem vardais: Gailiūnai arba Lozoriai.

Nuo XX a. pradžios kaime gyventa sentikių, kurie priklausė Lozorių () parapijai, kuri 1939 m. pervadinta Gailiūnų parapija.

Gyventojai

Šaltiniai 

 

Molėtų rajono savivaldybės gyvenvietės